Diari Oficial de la Generalitat Valenciana


Sumari del DOGV 1565, del 14-06-1991 (1991/821518)

RESOLUCIÓ de 28 de maig de 1991, del Director General de la Funció Pública, per la qual es convoca concurs de trasllats i provisió de llocs de treball de Mestres i Educadors d'Escola Infantil.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1565

Data del DOGV
:   14-06-1991

Secció del DOGV
:   AUTORITATS I PERSONAL

Número del document
:   1991/821518


Data del document
:   28-05-1991

Organisme emissor
:   Conselleria d'Administració Pública

Tipus de document
:   Resolució

RESOLUCIO de 28 de maig de 1991, del Director General de la Funció Pública, per la qual es convoca concurs de trasllats i provisió de llocs de treball de mestres i educadors d'escola infantil.  
Per sentència de la Magistratura de Treball núm. 11 de València, confirmada per la Sala dels Assumptes Socials del Tribunal Superior de Justícia de Madrid, es declarà nul el concurs de trasllats de personal d'escoles infantils convocat per Resolució de la Direcció General d'Educació Bàsica i d'Ensenyament Especial de 4 de juny de 1987. Ferma la sentència es procedeix a la convocatòria de nou concurs de trasllats del personal laboral fix, i també del personal habilitat al qual se li s'adjudicà provisionalment lloc de treball per trobar-se en procés judicial aquest concurs.  
Conseqüentment, i segons el text refós de la Llei de la Funció Pública Valenciana, el reglament de selecció i provisió de llocs de treball, i el conveni col·lectiu vigent del personal laboral, he resolt:  
Convocar concurs de trasllats i de provisió de llocs de treball de mestres (grup B) i educadors (grup C), tots dos d'escoles infantils, d'acord amb les següents  
BASES  
Primera. Participants  
A) Voluntaris. Podrà participar el personal laboral contractat de la Generalitat Valenciana amb caràcter indefinit que desenvolupe llocs de treball de mestre d'escola infantil (grup B), o d'educador d'escola infantil (grup C), en els casos següents:  
1. Quan es troben en servei actiu amb destinació definitiva.  
2. Quan es troben en excedència voluntària per interés particular si, en acabar el termini de presentació d'instàncies, ha transcorregut més d'un any des que foren declarats en aquesta situació.   
3. Quan es troben en excedència forçosa.  
B) Forçosos. Estan obligats a participar en aquest concurs:  
- 1. El personal laboral contractat de la Generalitat amb caràcter indefinit que actualment ocupa llocs de treball de mestre o d'educador d'escoles infantils amb destinació provisional, i que s'indica en l'annex IV.  
2. El personal que superà les proves d'habilitació convocades per Ordre de 30 d'abril de 1987 (DOGV núm. 609, de 16.06.87), i que s'indica en l'annex V.  
Segona. Llocs de treball  
Els llocs de treball objecte d'aquest concurs són els indicats en l'annex I (mestres d'escola infantil) i annex II (educadors d'escola infantil).  
Tercera. Acreditament de les condicions per poder participar   
A) La determinació del personal que ocupa llocs de treball de mestre (grup B) i educador (grup C) es farà d'acord amb les relacions de llocs de treball vigents.  
B) En els casos d'excedència o suspensió, serà la Direcció General de la Funció Pública qui acredite la possibilitat de participar basant-se en els antecedents documentals que ho justifiquen.  
Quarta. Sol·licituds  
A) Les instàncies per poder participar, segons el model que figura en l'annex III, s'adreçaran al Sr. Director General de la Funció Pública, c/ Miquelet, núm. 5, 46219 València, en el termini de quinze dies hàbils comptadors des de l?endemà de la publicació en el DOGV d'aquesta convocatòria, i es podran presentar en el Registre General de la Conselleria d'Administració Pública, en els serveis centrals i territorials de les respectives conselleries, o en les oficines públiques a què fa referència l'article 66 de la Llei de Procediment Administratiu.  
B) A la sol·licitud s'adjuntarà fotocòpia compulsada del document nacional d'identitat i un breu currículum.  
El personal que hi participe voluntariament haurà d'adjuntar també certificats que acrediten:  
- antiguitat  
- titulacions  
- treball desenvolupat  
- cursos de formació i perfeccionament  
- coneixements de valencià  
- coneixements d'idiomes comunitaris  
- altres mèrits que s'al·leguen  
Els concursants que vinguen de 1,a situació de suspensos o d'excedents, adjuntaran a la documentació anteriorment esmentada el document que acredite l'acabament del període de suspensió o excedència.  
Cinquena. Llocs que s'han de sol·licitar  
A) Els participants amb caràcter voluntari sol·licitaran per ordre de preferència, els llocs a que aspiren d'entre els inclosos en els annexos I o II, segons el col·lectiu al qual pertanya, i per als quals complesca els requisits.  
B) Els participants amb caràcter forçós, sol·licitaran per ordre de preferència, tots els llocs objecte d'aquesta convocatòria inclosos en els annexos I o II, segons el col·lectiu al qual pertanyen.  
Sisena. Valoració de mèrits  
La valoració de mèrits del personal laboral de caràcter indefinit s'efectuarà d'acord amb el barem aprovat per Resolució de 5 de juliol de 1990 (DOGV núm. 1.345, de 12.07.90) de la Direcció General de la Funció Pública.  
El personal inclós en la base primera apartat B.2, participa en aquest concurs amb l?ordre de les puntuacions que va obtenir en les proves d'habilitació, publicades en el DOGV núm. 685, de 21 d'octubre de 1987.  
Setena. Comissió avaluadora  
La valoració dels mèrits i la proposta d'adjudicació de destinacions es portarà a terme per la comissió avaluadora integrada pels següents membres:  
Titulars  
- Sra. Pilar Burgués Zaera, cap de la Secció Equipament Escolar, de la Conselleria de Cultura, Educació i Ciència.  
- Sra. Beatriz Jiménez Guarnido, cap del Servei de Personal Laboral, de la Conselleria de Cultura, Educació i Ciència.  
- Sra. Isabel Blas Ferrer, representant de la Direcció General de la Funció Pública.  
- Sr. Ricardo Hernández Villaplana, representant d'UGT.  
- Sra. Coronada Pineda Salinas, representant de CCOO.  
Suplents  
- Sra. Desamparados Costa Belda. Coordinadora Programa Escoles Infantils, de la Conselleria de Cultura, Educació i Ciència.  
- Sra. Gracia Aráez Martínez, cap. de la Secció de Personal no Docent, de la Conselleria de Cultura, Educació i Ciència.  
- Sra. Julia García Torán, representant de la Direcció General de la Funció Pública.  
- Sra. Trinidad García Navarro, representant d'UGT.  
- Sra. Carmen Piñeiro Alegre, representant de CCOO.  
Vuitena. Adjudicació de destinacions  
A) Primerament s'adjudicaran les destinacions al personal laboral amb caràcter indefinit que haja participat voluntàriament, o forçosament per trobar-se en destinació provisional.  
L'ordre de prioritat s'obtindrà per la puntuació de mèrits, sense perjudici dels articles 8 i 10 del conveni col·lectiu vigent per al personal laboral al servei de la Generalitat Valenciana.  
B) Una vegada adjudicades destinacions al personal assenyalat en l'apartat anterior, s'adjudicaran destinacions al personal esmentat en l'apartat B.2. de la base primera, i d'acord amb les puntuacions que hagen obtingut en les corresponents proves d'habilitació. En el cas de no existir suficients llocs per a aquest personal, se li adjudicarà les resultes d'aquest concurs amb destinació provisional.  
C) Les destinacions adjudicades seran irrenunciables llevat que abans de finalitzar el termini possessori, s'acredite haver obtingut altra destinació mitjançant convocatòria pública.  
Novena. Cessament i presa de possessió  
En la resolució d'aquest concurs s'indicaran expressament les dates d'inici del còmput, dels terminis de cessament i presa de possessió.  
Deu  
Aquesta convocatòria i els actes que se'n deriven podran ser impugnats d'acord amb la Llei de Procediment Administratiu.  
València, 28 de maig de 1991. - El Director General de la Funció Pública: Rafael Garcia i Maties.  
Veure annex